AIŠKINAMASIS RAŠTAS

SPRENDIMAS
DĖL BŪSTO NUOMOS SĄLYGŲ PAKEITIMO
2026 m. liepos 17 d.
Panevėžys
	
1. Sprendimo projekto tiksliai ir uždaviniai:
Lietuvos Respublikos paramos būstui įsigyti ar išsinuomoti įstatyme (toliau – Įstatymas) numatyta prievolė socialinio būsto nuomininkams kasmet deklaruoti pajamas ir turtą. Pateikus deklaracijas išaiškėjo, kad nuomininko deklaruotos pajamos daugiau kaip 35 ar 50 proc. viršija Įstatymo 11 straipsnio 3 dalyje nustatytą pajamų dydį. Dėl šios priežasties teisę į socialinio būsto nuomą nuomininkas yra praradęs.
Sprendimo projektu yra siūloma išnuomoti socialinio būsto nuomininkui gyvenamąsias  patalpas kaip Savivaldybės būstą 3 metų laikotarpiui ir nuo Savivaldybės būsto nuomos sutarties sudarymo dienos nuomos mokesčiui taikyti rinkos pataisos koeficientą R = 1,5.
2. Siūlomos teisinio reguliavimo nuostatos, laukiami rezultatai:  
Įstatymo 20 straipsnio 7 dalyje nurodyta “Jeigu asmens ar šeimos, nuomojančio (nuomojančios) socialinį būstą, Gyventojų turto deklaravimo įstatyme nustatyta tvarka deklaruoto turto vertė ar pajamos, pagal Piniginės socialinės paramos nepasiturintiems gyventojams įstatymo 17 straipsnį įskaitomos į asmens ar šeimos gaunamas pajamas, viršija šio įstatymo 11 straipsnio 3 dalyje nustatytus metinius pajamų ir turto dydžius, kaip numatyta šio straipsnio 5 dalies 2 punkte, šio asmens ar šeimos prašymu šis būstas nuomojamas kaip savivaldybės būstas, jeigu asmuo ar šeima Lietuvos Respublikoje nuosavybės teise neturi kito būsto ir jeigu:
[bookmark: part_7f2294d36e184130a4368c8b6ffe2cb0]1) asmeniui iki senatvės pensijos amžiaus sukakties yra likę 5 ar mažiau metų;
[bookmark: part_d57b48f9a196442887480acb907e03e8]2) asmuo yra neįgalusis arba šeimoje yra neįgaliųjų;
[bookmark: part_08183bc5df244e2e93e8d9d152468268]3) šeima augina tris ar daugiau vaikų ir (ar) vaikų, kuriems nustatyta nuolatinė globa (rūpyba);
[bookmark: part_0b36e856f5c3469d90d696ba0971c9dd]4) kitais savivaldybės tarybos patvirtintame tvarkos apraše nustatytais atvejais.“
Vadovaujantis Panevėžio miesto savivaldybės būsto ir socialinio būsto nuomos tvarkos aprašu, patvirtintu Panevėžio miesto savivaldybės tarybos 2025 m. lapkričio 27 d. sprendimo Nr.1-408, 24.4. papunkčiu, asmens ar šeimos prašymu Savivaldybės taryba gali priimti sprendimą šį būstą nuomoti kaip savivaldybės būstą rinkos kainomis vadovaudamasi savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodika, jeigu asmuo ar šeima neturi nuosavybės teise kito tinkamo būsto. Šiuo atveju Komisijos Panevėžio miesto savivaldybės būsto ir socialinio būsto nuomos klausimams nagrinėti (toliau- Komisija) siūlymu, savivaldybės būstas rinkos kainomis gali būti nuomojamas trejų metų terminui asmenims, kuriems iki senatvės pensijos amžiaus sukakties yra likę 5 ar mažiau metų, neįgaliesiems (arba šeimoms, kuriose yra neįgaliųjų), šeimoms, auginančioms tris ar daugiau vaikų ir (ar) vaikų, kuriems nustatyta nuolatinė globa (rūpyba), šeimoms ir vieniems gyvenantiems asmenims.
2026 m. birželio 8 d. Komisija nagrinėjo nuomininko prašymą ir siūlo Tarybai gyvenamąsias patalpas išnuomoti kaip Savivaldybės būstą 3 metų laikotarpiui ir nuo Savivaldybės būsto nuomos sutarties sudarymo dienos nuomos mokesčiui taikyti rinkos pataisos koeficientą R = 1,5. Komisija atsižvelgė į tai, kad asmuo kartu su šeima socialinį būstą nuomojasi nuo 2008 metų. Nustatytą pajamų dydį jo pajamos viršijo pirmą kartą. Įsiskolinimų už būsto nuomą asmuo nėra turėjęs. Skundų ar pranešimų dėl netinkamo nuomininko elgesio nėra gauta. Nuomininkas taip pat supažindintas su nuomos pakeitimo sąlygų pasekmėmis ir galimybėmis. 
3. Lėšų poreikis ir šaltiniai: 
Nenumatoma. 
		
4. Sprendimui priimti reikalingi pagrindimai, skaičiavimai ar paaiškinimai: 
Tarybai priėmus sprendimą, bus įgyvendintos Įstatymo nuostatos.

            5. Kieno iniciatyva parengtas sprendimo projektas.
	Sprendimo projektą Administracijos iniciatyva parengė Turto valdymo skyrius.
	

	 Kadangi asmens duomenys neskelbiami, su pateiktais dokumentais galima susipažinti Turto valdymo skyriaus 324 kab. 

